CELEX: 62016TN0238
Language: et
Date: 2016-05-17 00:00:00
Title: Kohtuasi T-238/16: 17. mail 2016 esitatud hagi – Clean Sky 2 Joint Undertaking versus Scouring Environnement

18.7.2016   
            
            
               ET
            
            
               Euroopa Liidu Teataja
            
            
               C 260/44
            
         17. mail 2016 esitatud hagi – Clean Sky 2 Joint Undertaking versus Scouring Environnement
   (Kohtuasi T-238/16)
   (2016/C 260/55)
   Kohtumenetluse keel: inglise
   
      Pooled
   
   
      Hageja: Clean Sky 2 Joint Undertaking (CSJU) (esindajad: B. Mastantuono, keda abistab advokaat M. Velardo)
   
      Kostja: Scouring Environnement SARL (Tauriac, Prantsusmaa)
   
      Nõuded
   
   Hageja palub Üldkohtul:
   
               —
            
            
               kohustada kostjat tasuma CSJUle 60 000,00 eurot seoses toetuslepinguga nr 287071 „BiMed – Bicarbonate media blasting for paint-varnish removal and dry surface treatment” ja 3 600,00 eurot viivisena, mis on arvutatud 3,65 % määraga ajavahemiku 12. septembrist 2014 kuni 3. maini 2016 eest, ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja järgmise väite.
   Hageja väidab, et kostja on rikkunud oma lepingulisi kohustusi jättes esitamata vastavalt toetuslepingu artiklile 3 ja toetuslepingu II lisa artikli II.2 lõikele 3 ja artiklile II.4 nõutavad aruanded, finantsaruanded ja tulemi I perioodi kohta. Seetõttu lõpetas hageja toetuslepingu selle II lisa artikli 38 alusel ja esitas võlateate summas 60 000,00 eurot ettemaksu kohta, mis oli juba koordinaatorile vastavalt toetuslepingu sätetele välja makstud. Järelikult esitas hageja võlateate, et saada tagasi ettemaks, mis jääb hageja omandiks kuni viimase väljamakseni.
   Scouring Environnement SARLi kui koordinaatori kohustusi põhistavaid asjaolusid ei ole käeolevas asjas suures osas vaidlustatud, kuna kostja ei ole esitanud vastuväiteid lõpetamise asjaolude ega hagejale tagasi makstava summa arvutamise kohta.
   Järelikult on hageja õigustatud nõudma kostjale välja makstud ettemaksu hüvitamist ja tagasimaksmist koos viivisega.